钦定古今图书集成/历象汇编/岁功典/第088卷 > 《易经》 > 复卦
## 钦定古今图书集成/历象汇编/岁功典/第088卷 > 《易经》 > 复卦

《象》曰：“雷在地中，‘复’。”先王以至日闭关。商旅不行。后不
省方。

〈程传〉阳始生于下而甚微，安静而后能长。先王顺天道，当至日，阳之始生，安静以养之，故闭关使商旅不得行。人君不省视四方，观《复》之象而顺天道也。〈本义〉安静以养微阳也。《月令》：是月斋戒掩身，以待阴阳之所定。